Til: Dato: Referanse:

Fra:

### Forslag til beslutning:

**Medarbeiderundersøkelsen skal gjennomføres med MUST**

Det finnes ulike typer medarbeiderundersøkelser. Organisasjonsmålinger undersøker gjerne oppfatninger om kvalitet, effektivitet, samarbeid på tvers, innovasjon og kanskje etterlevelse av verdier i virksomheten. Andre undersøkelser ser på holdninger til og motivasjon for arbeidet, herunder klassiske trivselsmålinger. Den tredje typen kartlegger ulike aspekter knyttet til organisering og utforming av arbeidet med henblikk på arbeidsmiljø.

I statens arbeidsgiverstrategi er det et mål at virksomhetsledere legger vekt på tiltak som bidrar til et godt arbeidsmiljø i endringsprosesser. Vi endrer oss stadig og mer vil komme.

*Høyere endrings- og omstillingstakt, utfordringer som går på tvers av sektorer og fagområder, effektivisering, økte forventninger fra innbyggerne, digitalisering og ny teknologi kjennetegner samfunnsutviklingen, og får betydning for statens kompetansebehov og medarbeidernes arbeidsoppgaver.  (Statens arbeidsgiverstrategi 2020 – 2023)*

Arbeidsmiljøet er kritisk for at organisasjonen skal klare å gjennomføre strategi og nå målene sine med kvalitet, resultater og produktivitet. Forskning viser at det er svært mange aspekter ved arbeid som påvirker motivasjonen, helsen og prestasjonene til de ansatte. Effekter av arbeidsmiljøet kan være både positive og negative. Alle arbeidsgivere har en lovfestet plikt til å sikre et fullt forsvarlig arbeidsmiljø. Arbeidsmiljølovens formål er blant annet å sikre et arbeidsmiljø som gir grunnlag for en helsefremmende og meningsfylt arbeidssituasjon, som gir full trygghet mot fysiske og psykiske skadevirkninger, og med en velferdsmessig standard som til enhver tid er i samsvar med den teknologiske og sosiale utvikling i samfunnet.

En medarbeiderundersøkelse kan kartlegge arbeidsmiljøtilstanden som grunnlag for risikovurdering og forebygging, og kan være et av flere grep for å overholde [internkontrollforskriften](https://lovdata.no/dokument/SF/forskrift/1996-12-06-1127). MUST inneholder spørsmål som kan legges til grunn for redegjørelsesplikten til likestillings- og diskrimineringsloven.

I drøftinger med AMU og tillitsvalgte ble temaene […] vurdert som viktige å få kartlagt gjennom en medarbeiderundersøkelse i vår virksomhet.

[**Om Medarbeiderundersøkelsen i staten (MUST**](https://arbeidsgiver.dfo.no/strategisk-hr/medarbeiderundersokelsen-i-staten-must)**) på Statens arbeidsgiverportal**